කොරෝනා වෛරස් ව්‍යාප්තිය පාලනයට මහජන සහාය මේවන විට වඩාත් අවශ්‍යව ඇතැයි ද සෞඛ්‍ය සේවා අධ්‍යක්ෂ ජෙනරාල් විශේෂඥ වෛද්‍ය අනිල් ජාසිංහ මහතා  සඳහන් කළා.එබැවින් සංචරණය අවම කිරීමටත් අන් අයට රෝගය බෝ වීම අවම කිරීම සඳහාත් පහසුවෙන් සේවා සහ උපදෙස් ලබාදීම සඳහායි මෙම මධ්‍යස්ථානය ස්ථාපිත කර ඇත්තේ.ඒ අනුව 1390 ක්ෂණික දුරකථන අංකය ඇමතීමෙන් අමතන පුද්ගලයාගේ රෝග තත්වය පිළිබඳ විමසීමෙන් පසු අවශ්‍ය යොමු කිරීම් සිදු කිරීම මෙන්ම 1990 සුවසැරිය ගිලන් රථ සේවාව ලබාදීම ආදිය ද මෙම මධ්‍යස්ථානයෙන් සිදු කෙරෙනවා.එබැවින් මේ දිනවල කැස්ස, සෙම්ප්‍රතිශ්‍යාව, ශ්වසන අපහසුතා පවතින්නේ නම් එක්වරම රෝහලකට ගමන් කිරීමෙන් වැලකී 1390 ක්ෂණික දුරකථන අංකය ඇමතිය යුතු බව විශේෂඥ වෛද්‍ය ජාසිංහ මහතා අවධාරණය කළා.